Grad Vršac sprovodi sve mere koje je Vlada Republike Srbije usvojila, a koje imaju za cilj zaštitu stanovništva od korona virusa – SARS-CoV-2. Prate se uputsva nadležnih organa.

Epidemiološka situacija u Vršcu je za sada stabilna.

Prema najnovijim preporukama a da bi se izbegle nepotrebne gužve, u Kovid ambulantu treba da se jave samo osobe koje imaju izražene simptome – visoku temperaturu i učestali kašalj, uz otežano disanje. Tamo će se obaviti svi neophodni pregledi i dijagnostika. Nakon kompletne trijaže, ukoliko je potrebno dalje bolničko lečenje, lekari iz Kovid ambulante upućuju pacijente u opštu bolnicu.

Pacijenti sa respiratornim tegobama koji imaju lakšu kliničku sliku i blage simptome bolesti, potrebno je da ostanu kući u samoizolaciji. Preporučuje se unos cinka, vitamina C i vitamina D, uz obilno uzimanje tečnosti i higijenski režim života.

U samoizolaciju od 14 dana, treba da idu i osobe koje su bile u kontaktu sa obolelima od Kovid 19 infekcije.

Preporuka je nošenje zaštitnih maski u zatvorenom prostoru i upotreba dezinfekcionih sredstava kao i svih mera lične higijene.

Pred.Saveta za zdravlje

Dr Daniela Turkoanje